Ślonsko Godka to je jo
Ślonsko Godko ,Godko nasza
jo cie w sercu mojim nosza.
Dyć tom godkom to som my
Kożdy Ślonzok,jo czy ty.
Kej my wszyscy mali byli
Matki nasze godać nas uczyli.
Na swojich kolanach nas sodzały
i pięśniczki nom Ślonske śpjywały.
Po robocie to Ojcowie nasi
co było pjyrwy nom godali.
Jako Ślonzoki , Godka szanowali
i swoji Godki se nie gańbowali.
Kiery by chcioł Godka zlikwidować
musiołby z cołkym Ślonskym se rachować
To my som naszom Godkom,bo festy ji pszajymy
nie domy ji ubliżyć jak dłogo żyjymy.
Już od wiekow na Ślonsku starzyki Godali
i to co mieli nojdroższe nom przekozali.
Ślonsko Godko ,Godko nasza
jo cie w sercu mojim nosza.
Ale nie yno nosza , ale i używom,
i nie roz głośno se po Slonsku zaśpjywom
Maria Kostrzewa
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn